ร้านนี้ตามวงในมาอีกเช่นเคย ร้านอยู่ติดกับอุทยานสวรรค์ พอเจอเจอร้านก็จอดรถข้างทางได้เลยครับ ร้านเป็นชั้นเดียว ตกแต่งด้วยไม้กับพันธุ์ไม้ต่างๆ ให้อารมณ์แบบร่มรื่นดีครับ ร้านเหมือนจะเปิดแอร์ แต่มันไม่เย็น แถมอากาศก็ไม่ค่อยโล่งเท่าไร เลยอึดอัดกับบรรยากาศในร้านนิดหน่อยครับ

ร้านนี้เปิดเช้ามาก จึงเป็นตัวเลือกหนึ่งที่ผมแวะตอนจะไปเที่ยวสุโขทัย ถือเป็นทางผ่านครับ

เมนูส่วนใหญ่จะเป็นเครื่องดื่มพวกกาแฟ แต่ผมเห็นหลายโต๊ะก็สั่งของคาว แต่ครั้งนี้ทานของคราวมาแล้วเลยขอจัดเป็นเครื่องดื่มอย่างเดียว

- Iced Caramel Macchiato (60.-) ผมสั่งแบบหวานน้อย แต่คิดว่ามันยังหวานอยู่ T__T รสชาติพอใช้ได้ครับ ติตรงหวาน แถมเพิ่มช็อตอีกช็อตหนึ่งรสชาติผมว่ายังไม่เข้มข้นเท่าไร ตัวกาแฟเฉยๆไม่ได้หอมมากครับ แก้วนี้ให้ B

- Blended Caramel Cream (50.-) เป็นนมปั่นราดซอสคาราเมล หวานมากกกกกกกกก แต่เหมาะสำหรับเด็กๆและคนชอบหวานครับ ถือว่าเป็นขนมหวานอย่างหนึ่งที่อร่อยใช้ได้เลย ให้ B+

รสชาติ B
ราคา A
บรรยากาศ B+
สะอาด B+
บริการ A